Ny video viser alle tre iPhone 11 modeller

Der er knapt to måneder til Tim Cook går på scenen og præsenterer årets iPhone 11-modeller. Men allerede nu kan vi angiveligt få et smugkig, takket være Youtuberen Marques Brownlee, der har fået fingre i dummy-udgaver af både iPhone 11, iPhone 11 Max og iPhone 11R. Videoen kan ses ovenfor.

I videoen er der naturligt nok fokus på den nye terninglignende kameraopsætning, der nu huser tre linser – i hvert fald på iPhone 11 og 11 Max. Den nye, tredje linse forventes at være en ultra-vidvinkel, der kan tage billeder med meget bredere synsvinkel.

Videoen viser også, at iPhone 11R får samme “kameraterning” som storebrødrene og i øvrigt bliver udstyret med endnu en linse. Det vil være første gang at Apples billigste iPhone får to linser.

Tidligere har der været rygter om, at iPhone 11, eller XI, vil understøtte omvendt trådløs opladning, så QI-enheder som eksempelvis de nye AirPods kan oplades ved at placere dem på bagsiden af iPhone. Der har også gået rygter om at Apple vil droppe 3D Touch funktionen.

Apple forventes at lancere sine nye iPhone modeller til september.

Ny video viser alle tre iPhone 11 modeller